laion/Wikipedia-Exotic huggingface dataset:
אופק פסח

אופק פסח (נולד ב-9 ביולי 2001) הוא שחקן קולנוע וטלוויזיה ישראלי. פסח נולד בתל אביב. בצעירותו עברה משפחתו לעיר כפר סבא שם גדל והתחנך. למד בבית הספר כצנלסון. את שירותו הצבאי עשה בתיאטרון צה"ל כאמן פעיל. פסח השתתף בסדרות "מעילה", "בוגד", "מיוחדת", "סקיי", "בת אל הבתולה" ו"המפקדת", והתפרסם לאחר ששיחק בסדרה "עלומים" בה גילם את מנחם. באותה שנה קיבל מועמדות בפסטיבל הסדרות הבינלאומי של קאן לפרס השחקן הטוב ביותר, ומועמדות בטקס פרסי האקדמיה לטלוויזיה על תפקידו בסדרה "עלומים". בשנים 2021–2023 גילם את יוני בסדרת הפנטזיה לנוער "סקיי". בשנת 2022 השתתף בסרט קצר "נבדל" בבימוי בר טלמון, לצד השחקנים דניאל גד ובר פטאל. בשנת 2024 השתתף בסדרה "אף אחד לא עוזב את פאלו אלטו". פסח בזוגיות עם השחקנית ליה אללוף. מדיה וקבצים בנושא אופק פסח בוויקישיתוף אופק פסח, ברשת החברתית פייסבוק אופק פסח, במסד הנתונים הקולנועיים IMDb (באנגלית) אופק פסח, באתר "אידיבי", מאגר הידע העברי לקולנוע ישראלי ועולמי אופק פסח, באתר ספר הקולנוע הישראלי גבי בר חיים, יומן נעורים, באתר "ידיעות אחרונות", 29 באוקטובר 2021 בוקר, רן (2022-02-15). "אחרי מותו: יוצר "בני אור" מועמד לפרס האקדמיה לטלוויזיה". Ynet. נבדק ב-2024-08-23. דור שכניק, אופק פסח: "אהיה נאמן לדמות, אבל לא במחיר שייפגע לי בבריאות", באתר secblock.yit.co.il, ‏23 ביוני 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דיוויזיית הפרשים המשוריינת ה-11

דיוויזיית הפרשים המשוריינת ה-11 לובוסקה (בפולנית: 11 Lubuska Dywizja Kawalerii Pancernej) היא דיוויזיית שריון של צבא פולין. הדיוויזיה הוקמה במרץ 1949 על בסיס דיוויזיית הרגלים ה-11(אנ'). בסיסה הראשון היה בלודז' והיא הייתה חלק מקורפוס השריון ה-2. ב-1950 עברה הדיוויזיה ארגון מחדש והפכה לדיוויזיית חיל רגלים ממוכן. בסיסה הועבר לז'אגאן, שם הוא נמצא עד ימינו. ב-1963 היא הפכה לדיוויזיית שריון, וב-1968 השתתפה בפלישה הסובייטית לצ'כוסלובקיה. ב-1990 היא חזרה להיות דיוויזיית חיל רגלים ממוכן, וב-1992 הפכה שוב לדיווזיית שריון, אולם קיבלה את השם "דיוויזיית הפרשים המשוריינת". השם המסורבל נובע מסיבות היסטוריות: במהלך מלחמת העולם השנייה שילבו יחידות השריון של הצבא הפולני יחידות פרשים. ב-2003 השתתפו חיילים מהדיוויזיה במלחמת עיראק במסגרת הדיוויזיה הרב-לאומית מרכז-דרום. מפקדת הדיוויזיה נמצאת בז'אגאן. היא כוללת את: בריגדת הפרשים המשוריינת ה-10 הבריגדה הממוכנת ה-17 בריגדת הפרשים המשוריינת ה-34 רגימנט הנ"מ ה-4 רגימנט הארטילריה ה-23 הרגימנט הלוגיסטי ה-11 גדוד מפקדת הדיוויזיה מדיה וקבצים בנושא דיוויזיית הפרשים המשוריינת ה-11 בוויקישיתוף האתר הרשמי של הדיוויזיה הדיוויזיה בפייסבוק מידע על הדיוויזיה באתר המידע הציבורי הפולני
ההצגה במקדש (אמברוג'ו לורנצטי)

"ההצגה במקדש" (1342) הוא ציור מאת אמברוג'ו לורנצטי. ציור זה הוא אחת מן העבודות הגדולות שיצר לורנצטי, ואחת מחמש עבודות שבהן מופיעה חתימתו. הציור הוזמן כחלק ממחזור של עבודות בנושא מרים, אם ישו, שהוזמנו בין השנים 1350-1330 מאמנים שונים עבור קתדרלת סיינה, ובהן "הבשורה עם מרגרט הקדושה ואנסאנוס הקדוש", "לידת הבתולה" וה"מאסטה". שני מקורות מן המאה ה-15 מתארים את העבודה כטריפטיך, שצדדיו מתארים את המלאך מיכאל והמרטיר קרסצנטיוס הקדוש (אנ'), שהחזיק את ראשו הערוף בידיו. העתקים של הציור נוצרו על ידי האמנים ג'ובאני די פאולו (אנ') וברטולו די פרדי (אנ'). בשלב כלשהו פורק הציור, וחלקו המרכזי הוצג במנזר בסיינה. פרדיננד השלישי, הדוכס הגדול של טוסקנה, העביר את הציור לטוסקנה בשנת 1822, והחל משנת 1913 הוא נמצא באוסף גלריית אופיצי. נושא הציור הוא הבאתו של ישו אל בית המקדש השני על ידי מרים ויוסף הקדוש. במישור הקדמי שש דמויות: הדמות השמאלית היא יוסף, המופיע מאחורי שתי נשים. לפניהן מתוארת מרים, כשהיא אוחזת בבד לבן שבו היה עטוף התינוק. מן העבר השני מתואר שמעון הקדוש, האוחז את ישו התינוק בידיו, וחנה הנביאה (אנ'). במישור האחורי מתואר מזבח ולצדו שתי דמויות העוסקות בפולחן ובהקרבת יונה. התיאור מתרחש במבנה כנסייה מפוארת. היא מרוצפת שיש בדגם גאומטרי בן שלושה צבעים, ותקרתה היא סדרה של קמרונות צולבים ועליהם דוגמה של כוכבים. בדומה לעיטורי כנסיות רבות, גם צערך העיטור בציור זה מצביעה על פרשנות נוצרית של פרה-פיגורציה לסיפורי התנ"ך, המהווים רקע להבאתו של ישו לבית המקדש. על אחת הלונטות שבכנסייה מופיע תיאור של מלאכים האוחזים מעין מדליון ובו דמותו של ישו. תיאורים נוספים הם של שני פסלים - של משה האוחז את לוחות הברית ויהושע בן נון, האוחז כגלגל השמש. אלו מתוארים כפסלי שי על גבי העמודים. מעל הכניסה מופיעות עוד שתי דמויות - אלו הם משה ומלאכי, האוחזים בידיהם מגילות ובהן פסוקים מן הברית הישנה. תיאור החלל נוצר על ידי שימוש בנקודת מגוז, היוצרת תחושת חלל פרספקטיבי. מדיה וקבצים בנושא ההצגה במקדש בוויקישיתוף ראו: מישורי, אליק, תולדות האמנות: מבוא כללי, האוניברסיטה הפתוחה, רעננה, 2000, עמ' 60–61
סיירצרטופס

סיירהצרטופס (שם מדעי: Sierraceratops) הוא סוג של דינוזאור ממשפחת הצרטופסיים שחי בקרטיקון עליון בדרום אמריקה הצפונית. הוא נתגלה עוד ב-1997, אז נמצאו מאובנים שכללו גולגולת חלקית וחלקים מהשלד, אך תואר והוגדר רק ב-2021, ובו מין יחיד Sierraceratops turneri. הוא נתגלה בתצורת הול לייק בניו מקסיקו. פירוש שמו המדעי: "פנים בעלי קרניים מסיירה". סיירצרטופס היה דינוזאור בינוני. אורך הגולגולת היה פחות מ-2 מטר והאורך הכולל שלו (מחרטום ועד זנב) היה 4.5 מטרים (15 רגל). בהשוואה לכסמוזאורים אחרים היו לו קרני גבה עבות אך קצרות וכן בליטות לחיים ארוכות וחזקות. העטרה הייתה יחסית ארוכה עם חלונות גדולים בעצם, שהופרדו בידי עצם בצורת אליפסה. סיירצרטופס סווג במקור כסוג של טורוזאורוס, בהתבסס על ההנחה שמאובניו מתוארכים לשלהי המאסטריכט. מחקר מאוחר יותר מצא שהוא היה סוג נפרד מהטורוזאורוס, שלו הייתה עצם שטוחה שהפרידה בין החלונות, בעוד לשסיירצרטופס העצם הייתה בצורת אליפסה. יתרה מכן, תארוך רדיומטרי העלה שהמאובנים עתיקים בהרבה ולמעשה שייכים לסוף הקמפן ותחילת המאסטריכסט, הבדל של מספר מיליוני שנים. ניתוח פילוגנטי שערכו דלמן ועמיתיו העלה שסיירצרטופס השתייך לתת-משפחת הכסמוזאורים והיה טקסון אח לבראבוצרטופס וקואווילצרטופס. הוא היה מין אנדמי לדרום ארצות הברית וצפון מקסיקו. מדיה וקבצים בנושא סיירצרטופס בוויקישיתוף Dalman, Sebastian G.; Lucas, Spencer G.; Jasinski, Steven E.; Longrich, Nicholas R. (2021-09-29). "Sierraceratops turneri, a new chasmosaurine ceratopsid from the Hall Lake Formation (Upper Cretaceous) of south-central New Mexico". Cretaceous Research (באנגלית): 105034. doi:10.1016/j.cretres.2021.105034. ISSN 0195-6671.
Super Mario Galaxy

Super Mario Galaxy הוא משחק וידאו משנת 2007 שפותח ושווק על ידי חברת נינטנדו עבור קונסולת ה-Wii. זהו משחק התלת מימד השלישי בסדרת סופר מריו. בתור מריו, השחקן יוצא למסע להצלת הנסיכה פיץ', להציל את היקום מבאוזר ולאסוף 120 כוכבי כוח. לאחר מכן השחקן יכול לשחק במשחק בתור לואיג'י. המשחק מורכב מגלקסיות מלאות בכוכבי לכת ועולמות קטנים, עם וריאציות שונות של כוח המשיכה, המרכיב המרכזי של המשחק. דמות השחקן נשלטת באמצעות שלט ה-Wii ו־Nunchuk, ומשלימה משימות, נלחמת בבוסים ומגיעה לאזורים מסוימים כדי לאסוף כוכבי כוח. רמות מסוימות משתמשות בפונקציות של שלט ה־Wii המבוססות על תנועה. נינטנדו EAD החלה לפתח את Super Mario Galaxy לאחר יציאתו של המשחק Donkey Kong Jungle Beat בסוף שנת 2004. המשחק יצא ככותר Nintendo Selects ב-2011, כהורדה דרך ה-eShop של קונסולת ה-Wii U בשנת 2015, ב-Nvidia Shield בסין ב-2018. משחק ההמשך, Super Mario Galaxy 2, יצא ל-Wii בשנת 2010. ב-18 בספטמבר 2020, המשחק יצא כחלק מחבילת Super Mario 3D All-Stars עבור קונסולת הנינטנדו סוויץ' לצד Super Mario 64 ו-Super Mario Sunshine. Super Mario Galaxy זכה להצלחה רבה, והוכרז כאחד המשחקים הטובים בסדרת סופר מריו ואחד ממשחקי הווידאו הטובים בכל הזמנים. בשנת 2019, Super Mario Galaxy היה המשחק בעל הדירוג הגבוה ביותר בכל הזמנים באתר GameRankings. הוא זכה לשבחי ביקורת יוצאי דופן, במיוחד על הגרפיקה של המשחק, הפסקול, התפאורה והעלילה. הוא זכה במספר פרסים, והפך לכותר הנינטנדו הראשון שזכה בפרס באפט"א למשחקים למשחק הטוב ביותר. המשחק הוא משחק ה-Wii התשיעי הנמכר ביותר בעולם עם מכירות של 12.80 מיליון עותקים. אתר האינטרנט הרשמי של Super Mario Galaxy Super Mario Galaxy, סרטונים בערוץ היוטיוב "Super Mario Galaxy", במסד הנתונים הקולנועיים IMDb (באנגלית) "Games in 2009". BAFTA Awards. British Academy of Film and Television Arts. נבדק ב-14 במרץ 2015. {{cite web}}: (עזרה)
ג'ים הוויק

ג'יימס "ג'ים" הוויק (באנגלית: James "Jim" Howick; נולד ב-14 במאי 1979) הוא שחקן ותסריטאי אנגלי, הידוע מהופעותיו בסדרות טלוויזיה כגון "Horrible Histories", "יונדרלנד", "חינוך מיני", "פיפ שואו" ו"רוחות". הוויק נולד בצ'יצ'סטר שבמערב סאסקס. הוא התחנך ב-The Regis School. בשנת 2000 סיים בהצטיינות את לימודיו באקדמיה לאמנות התיאטרון מאונטוויו. יחד עם חמישה חברים נוספים מצוות שחקני "Horrible Histories", היה הוויק היוצר, תסריטאי והכוכב של סדרת הפנטזיה הקומית "יונדרלנד", ששודרה בערוץ SkyOne החל מ-10 בנובמבר 2013. הוויק השתתף עם אותה קבוצה בסרט "ביל שייקספיר", קומדיה בהפקת ה-BBC המבוססת באופן רופף על חייו של ויליאם שייקספיר. תפקידים נוספים של הוויק בטלוויזיה היו ג'ררד בסדרה "פיפ שואו", ג'רי בסדרה "בבילון" של דני בויל, ואנתוני בהפקה המחודשת של "Reggie Perrin". הוויק שיחק בתפקידים קבועים בתוכניות מערכונים שונות כגון "המופע של ארמסטרונג ומילר" ו"המופע של קווין בישופ". ב-2017 שיחק בתפקיד ארון מייפורד בסדרת הדרמה "ברודצ'רץ'" של ITV. ב-2019 החל לשחק בתפקיד מר הנדריקס, המורה למדעים, בסדרה "חינוך מיני" של נטפליקס. הוויק הוא שותף ליצירה והכתיבה של הסיטקום "רוחות" של ערוץ BBC One, ששודר לראשונה ב-2019. בקולנוע שיחק הוויק בתפקיד מטלין בסרטו של גיירמו דל טורו "הלבוי". ב-2010 זכה הוויק בפרס באפט"א לילדים על הופעתו בעונה השנייה של הסדרה "Horrible Histories" של ערוץ CBBC. מדיה וקבצים בנושא ג'ים הוויק בוויקישיתוף ג'ים הוויק, ברשת החברתית פייסבוק ג'ים הוויק, ברשת החברתית אקס (טוויטר) ג'ים הוויק, ברשת החברתית אינסטגרם ג'ים הוויק, במסד הנתונים הקולנועיים IMDb (באנגלית) ג'ים הוויק, באתר Rotten Tomatoes (באנגלית) ג'ים הוויק, באתר MusicBrainz (באנגלית) "Sky1 to visit Yonderland". Sky1 website. 13 במאי 2013. נבדק ב-26 ביולי 2013. {{cite news}}: (עזרה) "Stars of Horrible Histories to make Shakespeare film". BBC Media Centre. 22 במרץ 2013. נבדק ב-26 ביולי 2013. {{cite news}}: (עזרה) "Broadchurch: Who is new suspect Jim Howick?". Radio Times Website. 20 במרץ 2017. נבדק ב-22 במרץ 2017. {{cite news}}: (עזרה) "Three Children's Baftas for Horrible Histories". BBC News. 29 בנובמבר 2010. נבדק ב-11 בפברואר 2011. {{cite news}}: (עזרה) Howick, Jim (18 בנובמבר 2019). "Jim Howick Birthday tweet to Mat Baynton". www.twitter.com. Twitter. נבדק ב-19 בנובמבר 2019. {{cite web}}: (עזרה)
מרינט דופן צ'אנג

מרינט דופן צ'אנג (בצרפתית: Marinette Dupain Cheng) היא דמות בדיונית, שיצר תומאס אסטרוק מהסדרה "המופלאה: הרפתקאות ליידי באג". מרינט היא הדמות הראשית בסדרה המופלאה: הרפתקאות ליידי באג. שמה כגיבורת על הוא "החיפושית" (או פשוט "חיפושית"; באנגלית וצרפתית: Ladybug). כוחותיה של החיפושית הם- כשהיא אומרת "קמע המזל" יוצא לה חפץ העוזר לה לנצח. כשהיא מוציאה את האקומה מהחפץ הרע היא אומרת "זמן לעקור את הרשע" ועוקרת את הרשע. בסוף, היא זורקת את החפץ שיצא בקמע המזל לשמים ותוך כדי אומרת "החיפושית המופלאה!" (באנגלית: miraculous ladybug!) ומהעונה ה-4 נותנת קמעות שמגינות מהאקומה ומרחיקה אותו מרינט היא דמות של נערה צעירה בכיתה ט' (בת 13 ובהמשך בת 14) המתגוררת מעל מאפייה בבעלות הוריה בפריז. מגושמת מאוד, אך אופטימית ובעלת הרבה רצון טוב לעזור. מאוהבת באדריאן. מחזיקה במופלא החיפושית, בעל כוח היצירה. בסוף העונה השלישית הופכת לשומרת המופלאים. היא מגנה על פריז מהאקומות של הנבל הנורא עש לילה, שהוא אביו של אדריאן. הוא עושה את זה מסיבה אחת: כאשר מאחדים את עגילי החיפושית ואת טבעת החתול השחור, מקבלים את הכוח המוחלט המאפשר לבקש משאלה אחת. גבריאל מתכנן לבקש את חזרתה לחיים של אמילי. החפץ המופלא שלה הוא עגילים ולקוואמישלה קוראים טיקי, הניזונה מעוגיות מקרון. לאחר שמרינט משנה צורה (ורק לאחר שהשתמשה בכוחה) היא צריכה להאכיל את טיקי על מנת שתצבור אנרגיות להמשיך לתת לה את כוחה. כוח העל של החיפושית הוא כוח היצירה, שפועל באמצעות האמירה: ״קמע המזל״. כאשר היא אומרת זאת נופל מהשמיים חפץ מסוים שבעזרתו היא מנצחת את הנבל ולוכדת את האקומה, אך היא תוכל לנצל את כוחה רק פעם אחת, ולאחר מכן יש לה רק 5 דקות עד שתשתנה חזרה לזהותה האזרחית אך בעונה 5 קיבלה את הכח להשתמש בקמע המזל שוב ושוב בלי לשנות צורה. מעונה 4 כשהיא משתמשת בכוח החליפה שלה משתנה. מי שיודעים את זהותה כחיפושית הם רק אליהחברתה הטובה, לוקה, אליקס, קגאמי, פליקס. בין זהויותיה השונות: מרינט דופן צ'אנג, חיפושית, מולטי עכברה, מולטי שועלה, מולטי חתולה מולטי חיפושית, חיפושית דרקון, ליידי-דבורה, ליידי-סוס, חתולה שחורה, פני-באג וחיפושית שחורה. (רוב הדמויות נוצרו משילוב המופלא שלה עם מופלאים נוספים) צרפת מדבבת של מרינט לצרפתית, שפת המקור של הסדרה, היא אנוק אובואה (Anouck Hautbois). בריטניה מדבבת של מרינט לאנגלית, היא כריסטינה וי (Cristina Vee). ישראל מדבבת של מרינט לעברית היא ספיר דרמון. מרינט דופיין צ'אנג, באתר פאנדום תכשיטים קסומים המעניקים כוחות קסם ובהמשך, עונה 4 שילב את מופלא הפרפר והטווס והפך לעש אפלולי, ובעונה 5 שילב את כל המופלאים כדי להפוך למונרך חיה קסומה המקושרת למופלאים שהיא בעצם החליפה של המחזיקים, כשמשתנים לגיבורי העל הם נשאבים למופלאים. נכון לעונה 4 נכון לעונה 4, מרינט לא ידעה שהוא גילה את זהותה כחיפושית אך סיפר לה בעונה 5 ועזב את פריז כדי לא לסכן את החיפושית והחתול השחור נכון לעונה 5, גילתה בפרק 12 (שלמות) כשמרינט דיברה עם אליה על זהותה וקגאמי שמעה. נכון לעונה 5, קגאמי סיפרה לו כאשר השתמשה במופלא העכבר כאשר איחדה את מופלאי והשועל והעכבר כאשר איחדה את מופלאי החתול השחור והעכבר כאשר איחדה את מופלאי החיפושית והעכבר כאשר איחדה את מופלאי החיפושית והדרקון כאשר איחדה את מופלאי החיפושית והדבורה כאשר איחדה את מופלאי החיפושית והסוס כאשר ענדה את מופלא החתול השחור בלא ברירה כאשר איחדה את מופלאי החיפושית, הסוס והארנב
סמך (פירושונים)

האם התכוונתם ל... סמך – אות עברית יחידת סמך – רשות הפועלת במסגרתו של משרד ממשלתי מערות סמך – גן לאומי באזור דרום השפלה נחל סמך – נחל ברמת הגולן רווח סמך – מושג סטטיסטי סומך
החברה הגאוגרפית הנורווגית

החברה הגאוגרפית הנורווגית (בנורווגית: Det norske geografiske Selskab) היא אגודה מדעית, שנוסדה בשנת 1889. בין מקימי החברה היה הגאולוג הנס הנריק רויש (אנ'), שכיהן כיו"ר החברה מ-1898 עד 1903, ושוב מ-1907 עד 1909, והיה גם חבר כבוד בה. בנאום בחברה בינואר 1890 הציע חוקר הקוטב פריטיוף ננסן את משלחת פראם, כניסיון להגיע אל הקוטב הצפוני, ואת בניית האונייה פראם. החברה מוציאה לאור מאז 1926 את "כתב העת הגאוגרפי הנורווגי" (נו'), רבעון הממשיך את "השנתון הגאוגרפי הנורווגי" מן השנים 1889–1921. "פריטיוף ננסן", בתוך: האנציקלופדיה הנורווגית הגדולה (נו') (אנ'), הוצאת Kunnskapsforlaget, אוסלו (בנורווגית); הערך עודכן במרץ 2024
גביע המדינה בכדורגל נשים 2021/2022

גביע המדינה בכדורגל נשים לעונת 2021/2022 היא התחרות ה-24 מאז היווסדה. משחקי התחרות החלו ב-2 בנובמבר 2021 ומשחק הגמר נערך ב-30 במאי 2022 והסתיים בניצחון של מ.ס. קריית גת על בנות נתניה. בכך השלימה קריית גת טרבל שני ברציפות לאחר שזכתה בעונה זו גם באליפות ובגביע אתנה. הייתה זו זכייתה השלישית של קריית גת בגביע. לתחרות נרשמו 22 קבוצות כש-10 מהן מליגת העל, 10 קבוצות מהליגה הלאומית ו-2 מתוך 9 קבוצות מהליגה הארצית. בסיבוב הראשון השתתפו 2 קבוצות מהליגה הארצית ו-10 קבוצות הליגה הלאומית. המשחקים התקיימו ב-2 בנובמבר 2021. אל שמינית הגמר העפילו 7 הקבוצות שניצחו בסיבוב הראשון ו-8 קבוצות ליגת העל שהצטרפו בשלב זה. מכבי כישרונות חדרה הוגרלה לעלות באופן אוטומטי לרבע הגמר. המשחקים נערכו ב-16 בינואר 2022. אל רבע הגמר העפילו 7 הקבוצות שניצחו בשמינית הגמר ומכבי כישרונות חדרה שהעפילה באופן אוטומטי. סיבוב גביע זה נערך ב-17 במרץ 2022. אל חצי הגמר העפילו 4 הקבוצות שניצחו ברבע הגמר. בהגרלה שנערכה ב-23 במרץ 2022 נקבעו המשחקים שהבטיחו מפגשי קצוות בין המוליכות של טבלת ליגת העל לקבוצות מתחתיתה. משחקי חצי הגמר התקיימו ב-1 במאי 2022 במתכונת של הצגה כפולה באצטדיון המושבה בפתח תקווה. עונת 2021/2022 בליגת העל בכדורגל נשים גביע ליגת העל בכדורגל נשים 2021/2022 גביע המדינה בכדורגל 2021/2022 עונת 2021/2022 בגביע המדינה בכדורגל נשים, באתר ההתאחדות לכדורגל בישראל עלתה לחצי: צפו ב-0:2 של קריית גת על חדרה, באתר ערוץ הספורט, 17 במרץ 2022 נתניה גברה 1:3 על עמק חפר ועלתה לגמר, באתר ערוץ הספורט, 1 במאי 2022 מעל כולן: קריית גת מחזיקת גביע המדינה, באתר ערוץ הספורט, 30 במאי 2022 ליאור ברטל, ‏תואר שלישי העונה: מ.ס. קרית גת ניצחה את בנות נתניה וזכתה בגביע המדינה, באתר דבר העובדים בארץ ישראל, 30 במאי 2022 נהדרות: מ.ס קריית גת מחזיקת גביע המדינה לנשים, באתר ישראל היום, 30 במאי 2022 החלטת בית הדין המשמעתי לאי הופעת מכבי באר שבע למשחק החלטת בית הדין המשמעתי לאי הופעת בנות אילת למשחק
להב (משגר רקטות)

משגר רקטות "להב" הוא משגר רקטות ישראלי על בסיס משגר PULS של אלביט מערכות יבשה (לשעבר תעש מערכות, כיום חברת-בת של אלביט מערכות) שמותקן על גבי משאית HEMTT‏ 8×8 של אושקוש. את המשגר ניתן לחמש ברקטות מתקנות מסלול של תעש וברקטות מסוגים אחרים. המשגר עצמו מותקן בירכתי המשאית, ניתן לצידוד וכולל בסיס לשני מארזי רקטות. הכלי כולל מנוף אינטגרלי לטעינה מהירה של מארזי הרקטות. ה"להב" משרת בצה"ל בחיל התותחנים. משגר רקטות PULS עם צריח מסתובב ובו מקום לשני מארזי רקטות ("פודים"). תמיכה במספר סוגי רקטות ושילוב מארזים שונים. הרקטות מאוחסנות בזבילים אטומים על מנת להגן עליהן מפני פגעי מזג האוויר ונזקים אחרים. מרכב של משאית מנוף מדגם HEMTT תוצרת אושקוש. מנוע דיזל קטרפילר C15 עם הספק של 515 כ"ס (384 קילוואט). הנעת שטח לכל 8 הגלגלים (8×8) המאפשרת עבירות גבוהה בשטחים לא סלולים וכן בדרכים סלולות. ניוד עצמי ונסיעה מהירה (100 קמ"ש) בכבישים. ארבע חצובות (רגליים מייצבות) מתקפלות על מנת לייצב את הכלי בעת הירי. מנוף אינטגרלי המאפשר טעינה מהירה (כ-10 דקות) של מארזי רקטות. מערכות שליטה ובקרה, C4ISTAR ובקרת אש המאפשרות ביצוע ירי מהיר ומדויק. מערכת ניווט אינרציאלית ו-GPS. שליטה בכלי ובמשגר מתוך תא הנהג, שמשמש גם כתא מפעיל. מיגון לתא הנהג מפני רשף הרקטות. ה"להב" פותח על בסיס משגר ה-PULS של אלביט מערכות שהותקן על גבי משאית מנוף אושקוש HEMTT. הוא נכנס לשירות בצה"ל ככל הנראה ב-2020. ב"להב" נעשה שימוש רשמי ראשון בשנת 2023 במלחמת חרבות ברזל, בה לוחמי גדוד 334 של חטיבת האש 282 שיגרו רקטות רומח על מטרות טרור ברצועת עזה. משגר רקטות "להב" (כולל תמונות) בפורום צבא וביטחון בפרש Elbit Systems / PULS בערוץ היוטיוב של אלביט מערכות איתם אלמדון, ‏"אין לו כמעט מגבלות": המשגר החדש של צה"ל ביצע לראשונה ירי מבצעי | תיעוד, באתר ‏מאקו‏, 4 בפברואר 2024 עם גלגלים ויכולת אש אדירה - המשגר החדש של צה"ל בפעולה, באתר צה"ל, 6 בפברואר 2024 איתם אלמדון, ‏"אין לו כמעט מגבלות": המשגר החדש של צה"ל ביצע לראשונה ירי מבצעי | תיעוד, באתר ‏מאקו‏, 4 בפברואר 2024. ערך זה הוא קצרמר בנושא צה"ל ובנושא אמצעי לחימה. אתם מוזמנים לתרום לוויקיפדיה ולהרחיב אותו.
Calma

Calma הוא סינגל של הזמר הפורטוריקני פדרו קאפו. השיר נכתב על ידי קאפו, ביחד עם ג'ורג' נורייגה וגבריאל אדגר גונזלס פרז. גרסת רמיקס בהשתתפות פארוקו הופצה ב-5 באוקטובר 2018. הרמיקס צבר יותר מ-2.0 מיליארד צפיות ביוטיוב. מאז יציאתו, השיר זכה להצלחה רבה, והגיע לראש המצעדים של ארגנטינה, בוליביה, צ'ילה, קולומביה, קוסטה ריקה, הרפובליקה הדומיניקנית, אל סלוודור, גואטמלה, איטליה, מקסיקו, פנמה, פרגוואי, פרו, ונצואלה ואורוגוואי. השיר גם קיבל את תואר הפלטינה הלטינית הכפולה על ידי איגוד תעשיית ההקלטות האמריקאי (RIAA) על מכירות של למעלה מ-120,000 עותקים. בעקבות הצלחתו, גרסת רמיקס בהשתתפות אלישה קיז יצאה לאור ב-19 באפריל 2019. לבסוף, רמיקס מאת אלן ווקר לגרסה עם פארוקו יצאה לאור ב-21 ביוני 2019. ב-18 ביולי 2019, קאפו ופארוקו ביצעו גרסה בלעדית של השיר עם לאלי ב-Premios Juventud 2019. סוזט פרננדז מבילבורד ציינה את ההופעה כאחת משש ההופעות הטובות של הערב, ואמרה שהיא "התאימה בצורה מושלמת לטקס, כיוון שהיא הביאה את אווירת הקיץ שהפרסים ידועים בה". סרטון השיר "Calma" באתר יוטיוב פדרו קאפו, ג'ורג' נורייגה, גבריאל אדגר גונזלס פרז פדרו קאפו, קרלוס אפרן רייס רוזדו, ג'ורג' נורייגה, גבריאל אדגר גונזלס פרז, פרנקלין ג'ובאני מרטינז, שארו טאוורס Pedro Capó se une al Club de los Mil Millones de YouTube, CNN, ‏2019-04-27 (בספרדית) Pedro Capo & Farruko's "Calma" Video Reaches 900 Million Views On YouTube, Headline Planet, ‏2019-04-11 (באנגלית אמריקאית) Una versión bilingüe de "Calma" con Alicia Keys - CNN Video, נבדק ב-2021-10-29 Calma (Alan Walker Remix) - Single by Pedro Capó, Alan Walker & Farruko (באנגלית בריטית), 2019-06-21, נבדק ב-2021-10-29 Premios Juventud 2019: The 6 Best Performances, Billboard (באנגלית) Auszeichnungen Archiv, IFPI Austria - Verband der österreichischen Musikwirtschaft (ב־) Certificazioni - FIMI, www.fimi.it (ב־) Gold & Platinum, RIAA (באנגלית אמריקאית) ultratop.be - ULTRATOP BELGIAN CHARTS, www.ultratop.be CERTIFICADOS – Pro-Música Brasil, pro-musicabr.org.br Datenbank: BVMI, www.musikindustrie.de "Certificaciones" Música, El portal de, Calma (Remix) - Pedro Capó & Farruko | EPDM (באנגלית אמריקאית), נבדק ב-2021-10-29 ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl portuguesecharts.com - Portuguese charts portal, portuguesecharts.com Les certifications, SNEP (ב־) Gold/Platinum, Music Canada (באנגלית אמריקאית) Die Offizielle Schweizer Hitparade - hitparade.ch, www.swisscharts.com
שלום אדלר-רודל

שלום אדלר-רודל (בגרמנית: Schalom Salomon Adler-Rudel; ‏23 ביוני 1894, צ'רנוביץ, אוסטריה-הונגריה - 14 בנובמבר 1975, ירושלים) היה פעיל חברתי, ומחלוצי ארגוני הרווחה היהודיים באוסטריה, גרמניה, בריטניה וישראל. בין השנים 1915–1918 שימש אדלר-רודל כמזכיר הכללי של פועלי ציון בווינה ובשנים 1919–1934 ניהל את משרד הרווחה היהודי (Arbeiterfürsorgeamt) שפעל בברלין למען מהגרים ממזרח אירופה. ב-1930–1934 שימש כמנהל הכללי של מרכז לשכות התעסוקה (Arbeitsgemeinschaft der Jüdischen Arbeitsnachweise) של הקהילה היהודית בברלין, ומ-1934–1936 שימש כמזכיר הכללי של הנציגות הארצית של יהודי גרמניה, ובין 1936 ל-1945 ייצג את יהודי גרמניה בארגונים בינלאומיים וניהל את הקרן הבריטית המרכזית למען יהודי גרמניה בלונדון. בדצמבר 1935 גורש מגרמניה, בהיותו אזרח אוסטרי. בין השנים 1940–1942 ניהל אדלר-רודל תכתובת קצרה עם חנה ארנדט, שעסקה גם היא בעבודת סיוע למען פליטים יהודים, במיוחד במסגרת ארגון עליית הנוער. מכתבים אלו הם בין העדויות הבודדות שנותרו משנות פליטותה של ארנדט בפריז ומתקופת בריחתה מאירופה, ומשקפים את מצבם של הפליטים היהודיים באירופה בשנות הרייך השלישי. אדלר-רודל מצא מקלט בבריטניה, שם היה פעיל בארגוני סיוע יהודיים שונים. הוא ואשתו סיפקו סיוע ראשוני לפליטים יהודים רבים שברחו מגרמניה. ב-1946 היגר אדלר-רודל לפלשתינה. לאחר קום מדינת ישראל, בין השנים 1949–1955, ניהל את המחלקה הבינלאומית של הסוכנות היהודית. במסגרת זו היה מעורב בהסכם השילומים, ופעל כגורם המקשר בין הארגונים היהודים בחו״ל לבין ממשלת ישראל. בשנים 1958–1975 ניהל את מכון ליאו בק ירושלים. הוא פרסם כתבים רבים על יהודי מזרח אירופה ועל סוגיות חברתיות יהודיות. Ostjuden in Deutschland. Philo, Berlin 1924. Ostjuden in Deutschland 1880–1940. Mohr, Tübingen 1959. Jüdische Selbsthilfe unter dem Naziregime 1933–1939. Mohr, Tübingen 1974. ראיון עם אדלר-רודל על מאמציו להצלת יהודים מגרמניה במלחמת העולם השנייה. המדור לתיעוד בעל פה, האוניברסיטה העברית (גרמנית). התכתבות של אדלר-רודל עם חנה ארנדט מהשנים 1940–1942 (גרמנית). שלום אדלר-רודל (1894-1975), דף שער בספרייה הלאומית ש. רודל גורש מגרמניה, דבר, 16 בדצמבר 1935 Hannah Arendt - Salomon Adler-Rudel, Briefwechsel. ש.אדלר-רודל נתמנה מקשר בענין השילומים, דבר, 1 בפברואר 1952
המסע אל האושר

המסע אל האושר (באנגלית: The Trip to Bountiful) הוא סרט דרמה אמריקאי משנת 1985 בבימויו של פיטר מסטרסון, עם ג'רלדין פייג' ורבקה דה מורניי בתפקידים הראשיים. התסריט נכתב על ידי הורטון פוט (אנ') והוא מבוסס על מחזה שלו באותו שם שהועלה בברודוויי ב-1953 בכיכובה של ליליאן גיש. ג'רלדין פייג' זכתה בפרס אוסקר לשחקנית הטובה ביותר והייתה מועמדת לפרס גלובוס הזהב לשחקנית הטובה ביותר - סרט דרמה. הורטון פוט היה מועמד לפרס גילדת הכותבים של אמריקה ולפרס אוסקר לתסריט המעובד הטוב ביותר. העלילה היא על קשישה המתגוררת עם בנה הרכרוכי ועם כלתה השתלטנית, ומשתוקקת לבקר בעיירת הולדתה. קארי ווטס (ג'רלדין פייג') היא אלמנה בת 62 המתגוררת זה 15 שנים בדירה קטנה ביוסטון ביחד עם בנה לודי (ג'ון הרד) וכלתה ג'סי מיי (קרלין גלין). כלתה מציקה לה כל הזמן ובנה חסר האופי לא מגן עליה. קארי רוצה לבקר בעיירה באונטיפול הנמצאת בין יוסטון וקורפוס כריסטי שם נולדה והקימה משפחה אך בנה וכלתה לא מאפשרים לה זאת ביודעם שהמקום נטוש. קארי הסובלת מבעיות לב, רוצה לראות את המקום פעם אחת לפני שתמות. יום אחד מקבלת קארי המחאה מהביטוח הלאומי, מנצלת את העובדה שאין איש בבית וממהרת לתחנת הרכבת כדי לרכוש כרטיס לבאונטיפול. הקופאי אומר לה שהרכבת אינה מגיעה לבאונטיפול. קארי מתיישבת ליד בחורה צעירה, תלמה (רבקה דה מורניי) ומתחילה איתה בשיחה אך מתחמקת מהמקום כשהיא מבחינה בלודי ואשתו מחפשים אחריה. מחוסר ברירה הוא קונה כרטיס לאוטובוס המגיע לעיירה סמוכה לבאונטיפול אליה נוסעת גם תלמה. הן משוחחות כל הנסיעה על חייהן - תלמה מספרת שהיא נשואה טרייה שבעלה עדיין לא חזר מהצבא והיא נוסעת להוריה. קארי מספרת לה על חייה בבאונטיפול ועל זה שאביה התנגד לנישואיה עם גבר שאהבה ולבסוף נישאה לגבר שלא אהבה. הן מגיעות לעיירה הסמוכה לבאונטיפול ושם הן נפרדות. הקופאי אומר שהתושבת האחרונה בבאונטיפול מתה לאחרונה וכעת אין שם איש. בינתיים מגיע למקום השריף (ריצ'רד בדפורד) ורוצה להסיע אותה לתחנת המשטרה. היא מתנגדת ומתעלפת ורופא מוזעק לבדוק אותה. היא מתחננת לשריף שיסיע אותה לבאונטיפול המרוחקת רק 12 ק"מ והוא מרחם עליה ומסיע אותה לשם. קארי מתבוננת בבית העזוב בו נולדה וגדלה ונכנסת לתוכו. בינתיים מגיעים למקום לודי וג'סי מיי. קארי מתבוננת בפעם האחרונה בבית והשלושה מסכימים להמשיך בחייהם המשותפים בצורה שלווה יותר, ומתחילים בנסיעתם בחזרה ליוסטון. "המסע אל האושר", במסד הנתונים הקולנועיים IMDb (באנגלית) "המסע אל האושר", באתר נטפליקס "המסע אל האושר", באתר AllMovie (באנגלית) "המסע אל האושר", באתר Rotten Tomatoes (באנגלית) "המסע אל האושר", באתר Box Office Mojo (באנגלית) "המסע אל האושר", תסריט הסרט באתר Scripts.com (באנגלית) "המסע אל האושר", במסד הנתונים הקולנועיים KinoPoisk (ברוסית) קדימון למסע אל האושר, באתר יוטיוב המסע אל האושר, באתר TCM ג'רלדין פייג' מקבלת פרס אוסקר על המסע אל האושר, באתר יוטיוב